
РЕПУБЛИКА БЪЛГАРИЯ

Министерство на околната среда и водите
Басейнова дирекция за управление на водите
                   Източнобеломорски район с център Пловдив


Р Е Ш Е Н И Е № РР–1868/14.02.2014г.
за служебно изменение на разрешително № 01610354/11.12.2010г. за водовземане от минерална вода, издадено от Министъра на околната среда и водите
Подписаният Никола Истилиянов Кърнолски, Директор на Басейнова дирекция за управление на водите в Източнобеломорски район с център Пловдив /БДУВИБР-Пловдив/, във връзка с постъпило писмо с вх.№ СМВ-8,9,10/21.03.2013г. от Министерство на околната среда и водите, с което в БДУВИБР-Пловдив е получена Заповед № РД-239/12.03.2013г. на Министъра на околната среда и водите за утвърждаване на експлоатационните ресурси на находище на минерална вода „Павел баня” – изключителна държавна собственост и доклад с вх. № СМВ-8,9,10/06.06.2013г. относно необходимостта от преразглеждане на издадените разрешителни за водовземане и привеждането им в съответствие с наличните експлоатационни ресурси и технически възможни дебити на отделните съоръжения на находище „Павел баня”, служебно разгледах административна преписка по разрешително № 01610354/11.12.2010г. за водовземане от минерална вода, издадено от Министъра на околната среда и водите, при което е установено, че:

I. С разрешително № 01610354/11.12.2010г. за водовземане от минерална вода, издадено от Министъра на околната среда и водите, с титуляр „Азор” ООД, ЕИК 833017456, със седалище и адрес на управление гр.Казанлък 6100, общ. Казанлък, обл.Стара Загора, ул. «23-ти пехотен Шипченски полк» №6, ап.2, представлявано от Ердинч Ариф Мустафа, е предоставено правото на дружеството да водовзема минерална вода, с цел на водовземането „за отдих”, за водоснабдяване на обект „Балнеохотел, находящ се в поземлен имот с идентификатор № 55021.501.1300 /стар идентификатор:1300, кв.2, парцел III/ по плана на гр.Павел баня, общ.Павел баня, обл.Стара Загора, собственост на „Азор” ООД”, от находище за минерална вода „Павел баня” № 54, от Приложение № 2 към чл.14, т.2 от Закона за водите /ЗВ/, от сондаж № 3, с разрешен средноденонощен дебит 0.1 л/сек. и разрешен годишен воден обем 3 153.6 м³/годишно.
II. Със Заповед № РД-530-1/28.12.2011г. на Министъра на околната среда и водите е утвърден експлоатационният ресурс на минерална вода за находище „Павел баня” и технически възможният дебит на водовземните съоръжения сондаж № 3, сондаж № Сз-7 и сондаж № Сз-8, за срок от 2 години, като технически възможният дебит на сондаж № 3 е определен на 8.5 л/сек.
III. На основание чл.151, ал.2, т.2, б. „р” ЗВ и чл.39 от Наредба № 1/10.10.2007г. за проучване, ползване и опазване на подземните води /Наредба №1/2007г./, със Заповед № РД-239/12.03.2013г. на Министъра на околната среда и водите е утвърден нов експлоатационен ресурс на находище на минерална вода „Павел баня” – изключителна държавна собственост, като технически възможният дебит на водовземното съоръжение сондаж № 3 е намален на 7.25л/сек. Същата Заповед е постъпила в БДУВИБР-Пловдив с писмо с вх.№ СМВ-8,9,10/21.03.2013г.
IV. С оглед предотвратяване блокирането на ресурса от находището и възникналата необходимост за редуциране на предоставените с разрешителни за водовземане от минерални води от находище „Павел баня”, сондаж №3 годишни водни количества до определения със Заповед № РД-239/12.03.2013г. на Министъра на околната среда и водите, дебит за водовземното съоръжение /сондаж №3/, и във връзка с компетентността на органа по чл.52, ал.1, т.4 ЗВ, на основание чл.72, ал.1, т.1 ЗВ, във вр. чл.73 ЗВ, в БДУВИБР-Пловдив е постъпил доклад вх.№ СМВ-8,9,10/06.06.2013г. /Доклада/ относно необходимостта от преразглеждане на издадените разрешителни за водовземане и привеждането им в съответствие с наличните експлоатационни ресурси и технически възможни дебити на отделните съоръжения на находище „Павел баня”.
V. От Доклада е установено, че находище „Павел баня” се намира в условия на свръхексплоатация, при почти изчерпани еластични запаси, като технически възможните дебити на основните експлоатационни водовземни съоръжения от находището са значително по-малки от предоставения чрез издадените разрешителни за водовземане от минерална вода, поради което е необходимо намаляване на разрешените водни количества на всеки един от водоползвателите пропорционално на установеното намаление на технически възможния дебит на сондаж № 3, като за този водоизточник намалението е от 8.5 л/сек на 7.25 л/сек, което съответства на 14.70 %.

VI. Позволените с разрешително № 01610354/11.12.2010г. за водовземане от минерална вода, издадено от Министъра на околната среда и водите средноденонощен дебит от 0.1 л/сек и годишен воден обем 3 153.6 м3/годишно, с оглед необходимостта от намаление на водните количества, описани по-горе, следва да се редуцират пропорционално с 14.70 %, а именно от 0.1 л/сек на 0.085 л/сек, респ. от 3 153.6м3/годишно на 2 680.6 м3/годишно.
VII. На основание §3, ал.1 от ПЗР, във вр. §1, т.8 на ДР на Тарифата за таксите за водовземане, за ползване на воден обект и за замърсяване, приета с ПМС № 177/24.06.2011г. /Тарифа за таксите/, органът по чл.52, ал.1 ЗВ привежда целите на използване на водата в издадените разрешителни до влизането в сила на Тарифата за таксите, в съответствие с посочените цели в §1 от ДР при първото изменение или продължаване на разрешителното.

Във връзка с горното, на основание §1, т.8 ДР на Тарифа за таксите, и предвид факта, че посочената в разрешителното цел „за отдих” не попада в обхвата на изрично посочените в §1, т.1-7 от ДР на Тарифата за таксите цели, следва същата да се приведе в съответствие с цитираната разпоредба, поради което целта на водовземането се определя като „други цели /за отдих/”.
VIII. При осъществяване на контролните функции на БДУВИБР-Пловдив са извършени множество проверки на място с цел проверка изпълнението на условията и задълженията по издаденото разрешително, като са съставени следните констативни протоколи (КП) с № № Сз-21/17.08.2011г., Сз-202/05.09.2012г., Сз-112/28.03.2013г.
IX. Извършена е преценка на служебното изменение на разрешително № 01610354/11.12.2010г. за водовземане от минерална вода, издадено от Министъра на околната среда и водите.

X. На основание чл.75, във вр. чл.62а, ал.ЗВ, е изготвено съобщение за публично обявяване на служебно изменение на разрешително № 01610354/11.12.2010г. за водовземане от минерална вода, издадено от Министъра на околната среда и водите, което е изпратено с писмо изх. № СМВ-8,9,10/08.10.2013г. до Кмета на Община Павел баня. В законоустановения 14-дневен срок по чл.64, ал.1 ЗВ от обявяването на съобщението в Община Павел баня на 21.10.2013г. не са постъпили възражения или предложения от заинтересованите лица с оглед гарантиране на лични или обществени интереси.

XI. На основание чл.62а, ал.5 ЗВ, съобщението за служебно изменение е изпратено с писмо изх.№ СМВ-8,9,10/08.10.2013г. и на всички титуляри по разрешителни за водовземане от минерална вода от сондаж № 3 от находище „Павел баня”, за които е преценено, че ще бъде извършена промяна на параметрите на разрешеното използване на минерална вода.

В законоустановения 14-дневен срок от получаване на съобщението по чл.62а, ал.5 ЗВ няма постъпили възражения или предложения от страна на „Азор” ООД, в качеството му на титуляр по разрешително № 01610354/11.12.2010г. за водовземане от минерална вода, издадено от Министъра на околната среда и водите.
Като взех предвид горното, на основание чл. 72, ал.1, т.1, във вр. чл.73 ЗВ, във вр. чл.75 и чл.76 ЗВ, чл.43, ал.1, т.1, чл.44, ал.1, т.1 и чл.46 от Наредба №1/2007г., §3, ал.1 от ПЗР, във вр. §1, т.8 на ДР на Тарифата за таксите, и съгласно дадените ми правомощия с разпоредбата на чл.52, ал.1, т.4 ЗВ

Р Е Ш И Х:

Изменям служебно разрешително № 01610354/11.12.2010г. за водовземане от минерална вода, издадено от Министъра на околната среда и водите, от находище за минерална вода „Павел баня” № 54 от Приложение № 2 към чл.14, т.2 ЗВ, от сондаж № 3, с титуляр „Азор” ООД, ЕИК 833017456, със седалище и адрес на управление гр.Казанлък 6100, общ. Казанлък, обл.Стара Загора, ул. «23-ти пехотен Шипченски полк» №6, ап.2, представлявано от Ердинч Ариф Мустафа, както следва:
1. В частта «Цел/цели/ на водовземането», като вместо «за отдих», следва да се чете «други цели /за отдих/»;
2. В частта «Разрешен средноденонощен дебит», като вместо «0.1 л/сек», следва да се чете «0.085 л/сек»;
3. В частта «Разрешен годишен воден обем», като вместо «3 153,6 м³/годишно», следва да се чете: «2 680,6 м³/годишно»
Настоящето решение е неразделна част от разрешително № 01610354/11.12.2010г. за водовземане от минерална вода, издадено от Министъра на околната среда и водите.
Решението подлежи на обжалване в 14-дневен срок от получаването му от заинтересованите страни, по реда на АПК чрез Директора на БДУВИБР-Пловдив пред Министъра на околната среда и водите или пред Административен съд Пловдив.
II.
 Съгласно чл.44, ал.1, т.1, б.”а” от Наредба №1/2007г. за предотвратяване на свръхесксплоатацията на подземните води за всяко водно тяло, находище на минерални води или част от водно тяло, дългосрочният средногодишен дебит на черпене не бива да надвишава експлоатационните ресурси на находището на минерални води и технически възможния дебит на водовземното съоръжение, определен в заповедта за утвърждаване на експлоатационните ресурси на находището на минерална вода. Настоящата схема на използване на минералната вода води до свръхексплоатация на находището и до несигурност относно разрешните и реално получаваните водни количества за част от консуматорите, което налага предоставените по реда на ЗВ разрешени водни количества да бъдат редуцирани до определените със заповед № РД-239/12.03.2013г. технически възможни дебити на водовземните съоръжения. В едно такова сложно от хидрогеоложка гледна точка находище на минерална вода като „Павел баня” и с оглед спазване на нормативните изисквания, забавянето на изпълнението на решението за служебно изменение на разрешително № 01610354/11.12.2010г. за водовземане от минерална вода, издадено от Министъра на околната среда и водите, може да доведе до невъзможност за съхраняването на наличните водни количества чрез рационалното и пълноценното им използване, което е висок приоритет на национално ниво.
В настоящия случай административният орган отчита значението на водите в Република България, предвид целите, които следва да постигне ЗВ, включително да се осигури интегрирано управление на водите в интерес на обществото и за опазване на здравето на населението, както и да се създадат условия за осигуряване на достатъчно количество и добро качество на подземни води за устойчиво, балансирано и справедливо водоползване (чл. 2, ал. 1, т. 1 ЗВ). Изрично следва да се обсъди ценността на минералната вода, посочена имплицитно и в Конституцията (чл. 18, ал. 1 ) като общонационален неделим ресурс от висш държавен и обществен интерес, който следва да се ползва по справедлив начин и чието използване следва да бъде в интерес на обществото, при дългосрочно опазване на наличните водни ресурси по устойчив начин (чл. 2, ал. 1, вр. ал. 2 ЗВ), като същият представлява изключителна държавна собственост (чл. 14, т. 2 ЗВ). 
Във връзка с горното, за насърчаване на устойчивото използване на минералните води, включващо дългосрочно опазване на наличните водни ресурси и комплексна, многократна и ефективна употреба, следва да се обезпечи изпълнението на индивидуалния административен акт предвид възможността за възникване на евентуална значителна и трудно поправима вреда, както и с оглед защитата на националния интерес. Следва да се има предвид, че икономически благоприятният финансов аспект на разрешителното не следва да бъде водещ при извършване на дейнността по водовземане от минерална вода, а приоритет на същата са целите на нормативния акт, посочени в чл.2 ЗВ.
С оглед на гореизложеното, с цел защита на особено важни държавни или обществени интересии и предвид възможността от закъснението на изпълнението да последва значителна или трудно поправима вреда, следва да се допусне предварително изпълнение на решението за служебно изменение на разрешително № 01610354/11.12.2010г. за водовземане от минерална вода, издадено от Министъра на околната среда и водите.
Във връзка с горното, на основание чл. 60, ал. 1 от АПК
Р А З П О Р Е Ж Д А М:
Предварително изпълнение на решение № РР-1868/14.02.2014г., с което служебно е изменено разрешително № 01610354/11.12.2010г. за водовземане от минерална вода, издадено от Министъра на околната среда и водите, от находище за минерална вода „Павел баня” № 54 от Приложение № 2 към чл.14, т.2 от ЗВ, от сондаж № 3, с титуляр „Азор” ООД, ЕИК 833017456, със седалище и адрес на управление гр.Казанлък 6100, общ. Казанлък, обл.Стара Загора, ул. «23-ти пехотен Шипченски полк» №6, ап.2, представлявано от Ердинч Ариф Мустафа.

Разпореждането, с което се допуска предварително изпълнение, може да се обжалва чрез административния орган пред Административен съд - Пловдив в 3-дневен срок от получаването му.
ИНЖ. НИКОЛА КЪРНОЛСКИ
Директор на Басейнова дирекция за управление на водите 

в Източнобеломорски район с център Пловдив

